# Doctor Brants Narrenschiff/Entschuldigung des Dichters

| « Von Fassnachtsnarren | Sebastian Brant Doctor Brants Narrenschiff | Der Weise » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[159r]
Licht wer es / narren vohen an Wann man ouch kündt von narrheyt lon Welcher das schon wolt vnder stan Der würd doch vil gehyndret dran
Der ist eyn narr / vnd grosser dor Der eym werckman den lon gibt vor Der macht nit werschafft vff dem merckt Wer nit vff künfftig blonung werckt /
[159v]
Gar seltten würt verdient der lon
Der vor verzert ist / vnd verthon Das werck gar langsam naher got Das man macht vff vorgessen brott / Dar vmb het man mir vorgelont
Das ich der narren hett geschont
Ich hett mich wenig dar an ko$^e$rt Dar zu$^o$ wer es doch yetz verzo$^e$rt / Vnd hett die leng mich nit gewerdt Als alles das do ist vff erd
Das ist vnnütz dorheyt geacht /
Wann ich ouch diß vmb gelt hett gemacht Sorg ich mir würd nit glicher lon Ich hetts worlich langs lossen ston / Aber die wile ichs hab gethon
Durch gottes ere / vnd nutz der welt
So hab ich weder gunst noch geltt Noch anders zytlich gesehen an Des will ich gott zu$^o$ zügen han Vnd weiß doch / das ich nit mag bliben
Gantz vngestrofft jn mynem schriben
Den gu$^o$ten will ichs lossen noch Ir stroff / jnred / vff no$^e$men ouch Dann ich mich des gen gott bezüg Ist ettwas hie / dar an ich lüg
Oder das syg wider gotts lere
Der selen heil / vernunfft / vnd ere Des stroff nym ich vff / mit gedult Ich will am glouben nit han schuldt Vnd bitten hye mit / yederman
Das man von mir für gu$^o$t well han
[160r]
Vnd nit zu$^o$ argem messen vß Noch a$^e$rgerniß / schand / nemen druß Dann ich habs dar vmb nit gedicht Aber ich weiß das mir geschicht
Glich wie der blu$^o$men die wol rücht
Dar vß das byenlin hunig zücht / Aber wann dar vff kumbt eyn spynn So su$^o$cht sie gyfft noch jrem gwynn Das würt har jnn ouch nit gespart
Eyn yedes du$^o$t noch syner art
Wo nüt ist gu$^o$tes jn eym huß Do kan man nüt gu$^o$ts tragen vß Wer nit gern ho$^e$rt von wißheyt sagen Der würt dest dicker von mir klagen
Dem ho$^e$rt man an syn worten an
Was er sy für eyn gouckelman / Ich hab gesehen manchen dor Der vff erhebt was hoch entbor Glich als der Ca$^e$der Lybani
Der bducht sich syner narrheyt fry
Ich wart eyn wile / vnd hort syn nym Ich su$^o$cht jn / er gab mir keyn stym Man kund ouch fynden nit die stat Do der selb narr gewonet hat
Wer oren hab / der mo$^e$rck / vnd ho$^e$r
Ich schwig / der wolff ist mir nit verr Eyn narr strofft manchen vor der zyt Das er nit weißt was jm an lyt Mu$^e$st yeder syn des andern ruck
Er würt bald jnnen was jn druckt
[160v]
Wer wel / der leß diß narrenbu$^o$ch Ich weiß wol / wo mich druckt der schu$^o$ch Dar vmb / ob man wolt scheltten mich Vnd sprechen / artzt heyl selber dich
Da$^e$nn du ouch bist jnn vnser rott
Ich kenn das / vnd vergych es gott Das ich vil dorheyt hab gethon Vnd noch jm narren orden gon Wie vast ich an der kappen schütt
Will sie mich doch gantz lossen nytt
Doch han ich fliß / vnd ernst an ko$^e$rt Do mit (als du sichst) han gelert Das ich yetz kenn / der narren vil Hab mu$^o$t ouch fürter / ob gott will
Mit witz mich bessern / mit der zyt
Ob mir so vil / gott gnaden gytt Eyn yeder lu$^o$g das er nit fa$^e$l Das jm nit blib der narren stra$^e$l Der kolb veraltt jn syner hant
Des sy eyn yeder narr gemant
Als bschlüßt Sebastianus Brant Der yedem zu$^o$ der wißheyt ratt Er sy was wesens / oder stat Keyn gu$^o$t werckman / kam nye zu$^o$ spatt